དང་པོ།བཅའ་ཁྲིམས་དང་སྡོམ་ཁྲིམས་ལྟར་དོ་དམ་བྱ་རྒྱུར་ཤུགས་སྣོན་རྒྱག་དགོས།རྒྱུན་ཆད་མེད་པར་ཆོས་སྦྱོང་བའི་གོམས་སྲོལ་འཛུགས་སྐྲུན་ལ་ཤུགས་སྣོན་བརྒྱབ་ནས་སྡོམ་ཁྲིམས་དང་བཅའ་ཁྲིམས་དང་འགལ་བའི་གནད་དོན་ལ་དོ་དམ་ནན་པོ་བྱེད་དགོས།དགོན་སྡེ་དང་སེར་ཚོགས་ནང་གཙོ་གནད་དུ་སྒྲིག་ཁྲིམས་སྲུང་བ་དང་ཆོས་ཁྲིམས་ནན་པོ་སྲུང་རྒྱུའི་དྲིལ་བསྒྲགས་བྱེད་པ་དང་མཉམ་དུ་དགོན་སྡེའི་སྒྲིག་ལམ་ལུགས་སྲོལ་ནན་པོ་བྱས་ནས་དགོན་སྡེ་དང་སེར་ཚོགས་མི་སྣ་ནང་བུད་པའི་སྒྲིག་སྲོལ་གྱི་གནད་དོན་ལ་དག་བཅོས་བྱེད་དགོས།གྲྭ་པ་རྫུན་མ་དང་ཏའོ་ཅའོ་ཆོས་ཀྱི་རབ་བྱུང་པ་རྫུན་མ་ཡོད་པའི་གནས་ཚུལ་རིགས་ལ།འབྲེལ་ཡོད་སྡེ་ཚན་གྱིས་ནུས་པ་ཡུན་རིང་ཐོན་པའི་ལྟ་སྐུལ་དོ་དམ་གྱི་ལམ་སྲོལ་བཙུགས་ཏེ་ལམ་སང་མཐོང་བ་དང་དུས་ཐོག་ཏུ་ཐག་གཅོད་ཐུབ་པ་བྱེད་དགོས།བཅའ་ཁྲིམས་དང་ཆོས་ཁྲིམས་རྩིས་མེད་གཏོང་མཁན་དང་ཆོས་བཤད་ལ་ཁ་གཡར་ནས་རྒྱུ་ནོར་བསྡུ་ལེན་བྱེད་པ་སོགས་ཁྲིམས་འགལ་ལུགས་འགལ་ལ་ཁྲིམས་ལྟར་ཐག་གཅོད་བྱེད་དགོས།དགོན་སྡེ་དང་སེར་ཚོགས་ཀྱིས་ངེས་པར་དུ་བརྩོན་འགྲུས་ཞིབ་ཚགས་ཀྱིས་རང་གཅུན་དགེ་སྒྲུབ་བྱ་རྒྱུ་རང་འགན་དུ་བརྩི་བ་དང་ཆོས་སྤེལ་ནས་སེམས་ཅན་ལ་ཕན་པ་བྱ་རྒྱུ་དེ་དམིགས་ཡུལ་བྱས་ཏེ་ཆོས་ལུགས་ལས་རིགས་དང་རྒྱ་ཆེའི་ཆོས་དད་མང་ཚོགས་ལ་རྒྱལ་ཁབ་ཀྱི་འཕེལ་རྒྱས་དང་བརྟན་བརླིང་ཡོང་བར་ནུས་ཤུགས་འབུལ་རྒྱུའི་ཁྲིད་སྟོན་བྱེད་དགོས།